b'\n_START_ARTICLE_\nMuslimsk Ungdom i Danmark\n_START_PARAGRAPH_\nMuslimsk Ungdom i Danmark (Munida) er en muslimsk ungdomsforening best\xc3\xa5ende hovedsageligt af unge muslimer, som \xc3\xb8nsker, at forene den muslimske identitet med det daglige liv i Danmark. Foreningen erkl\xc3\xa6rer, at dens form\xc3\xa5l er, at vejlede og motivere unge muslimer i Danmark til at blive velfungerende borgere, som aktivt deltager i det danske samfund, og samtidig har en sand islamisk forst\xc3\xa5else._NEWLINE_Munida vil indfri denne m\xc3\xa5ls\xc3\xa6tning ved, at opn\xc3\xa5 et st\xc3\xa6rkt sammenhold medlemmerne imellem. Dette skal ske ved ugentlige sammentr\xc3\xa6f i forbindelse med sociale aktiviteter, s\xc3\xa5som sport og fritidsaktiviteter. Derudover tilbyder Munida forskellige undervisningsforl\xc3\xb8b i islam og muslimske samfundsforhold, tilrettelagt alt efter medlemmernes behov og \xc3\xb8nsker. Foreningen arbejder ud fra mottoet viden, handling og broderskab. Munida er selvfinansieret og har sit \xc3\xb8konomiske fundament fra frivilligt donationer og medlemskontingent.'